Stadio Alberto Braglia

Stadio Alberto Braglia merupakan sebuah stadium yang terletak di Modena, Itali. Stadium ini dibina pada tahun 1936 dan mampu memuatkan 21,151 penonton.

Sejarah 
Antara artis yang pernah melakukan persembahan di stadium ini termasuklah Sting, Prince, Simple Minds, U2, Pink Floyd, Guns N' Roses, Rage Against the Machine dan ramai lagi.

Stadium ini kini menjadi gelanggang bagi pasukan Modena F.C. dan baru-baru ini, Carpi sejak kelab ini beraksi di Serie A buat musim 2015-16 selepas gelanggang asal mereka, Stadio Sandro Cabassi tidak memenuhi syarat kapasiti Serie A. Stadium ini juga menjadi gelanggang sementara buat pasukan U.S. Sassuolo Calcio dari tahun 2008 hingga 2013 (oleh kerana stadium mereka, Stadio Enzo Ricci tidak memenuhi kriteria stadium Serie B) sehingga kelab ini memilih untuk beraksi di gelanggang Stadio Città del Tricolore selepas Sassuolo mara ke Serie A. 

Stadium ini juga pernah mengacara perlawanan Liga Europa UEFA 2010-11 antara Juventus F.C. dan Shamrock Rovers F.C. yang berlangsung pada Ogos 2010 .

Selain itu, stadium ini turut mengacara perlawanan antarabangsa ragbi antara pasukan Itali menentang Fiji pada 27 November 2010. Pada 2013, tempat duduk di bahagian atas dinamakan sempena bekas pemain Modena, Paolo Ponzo. 

Padang rumput lama semula jadi telah ditukar dengan teknologi rumput hybrid Mixto.

Pautan luar
 The Stadio Alberto Braglia at www.worldofstadiums.com

Catatan

Modena F.C.
U.S. Sassuolo Calcio
Carpi F.C. 1909
Alberto Braglia